**Појашњење у вези конкурсне документације 2/2018**

**Питања и одговори**

|  |
| --- |
| **Питање 1:**  На страни број 13. у делу где пише кадровски капацитет стоји 5 возача аутобуса, док на страни 16. стоји да су потребна 3 возача аутобуса. Молимо Вас да нам разјасните колико Вам је возача заправо потребно. |
| **Одговор 1:**  Да располаже довољним кадровским капацитетом:  - да има у радном односу најмање 5 возача аутобуса,  - копија радне књижице и М образац за возаче  - копија возачке доволе за возаче |

|  |
| --- |
| **Питање 2:**  На страни 13 такође стоји да се кадровски капацитет доказује:  1.копија радне књижице и М образац или уговор о делу |
| **Одговор 2:**  На страни 13 треба да стоји:  1. копија радне књижице и М образац  2. копија возачке доволе за возаче |

|  |
| --- |
| **Питање 3:**  На страни 16. поред ових регуларних ствари којима тражите доказивање капацитета, у делу код кадровског капацитета стоји да треба да се достави документ: потврда наруциоца о реализованом уговору.  Молимо Вас да нам објасните о каквом је то уговору за кадровски капацитет реч. |
| **Одговор 3:**  Одговор: На страни 16 у табели под тачком 6.у делу где стоји потврда наручиоца о реализованом уговору—брише се |

|  |
| --- |
| **Питање 4:**  На страни 10. у тачки 5.2. додатни услови, која се односи на техницки капацитет, молимо за појашњење следећег:  НАПОМЕНА: Понуђач мора да обавља превоз искључиво возилима са којима је учествовао у тендеру, односно које је доставио у понуди за израчунавање техничке опремљености. Сваки понуђач мора доставити минимум 5 возила (аутобуса), а у случају да достави више просечна старост ће се рачунати од најстаријих понуђених 5 возила (аутобуса). Минимални услови за учешће у поступку јавне набавке по питању техничке опремљености су 5 возила (аутобуса), која имају најмање 25 седишта. Понуђач не може да учествује у поступку јавне набавке са возилима која не испуњавају услов из чл.3.ст1.Закона о превозу у друмском саобраћају (Сл.гл.РС, бр.46/95,66/2001,61/2005,91/2005,62/2006,31/2011 и 68/2015-и др.закони). Старија возила се неће оцењивати, односно неће се убрајати у збир возила неопходних за испуњавање минималних услова. Приликом израчунавања старости сваког појединог возила, утврдиће се тачан месец производње служећи се оним документима који су достављени у понудама, а ако ту чињеницу није могуће утврдити због тога што податак о месецу производње у приложеним документима недостаје, у том случају ће се старост сваког појединог возила израчунавати почев од почетка године (јануара месеца) у којој је то возило произведено.  У тексту смо означили делове које су нам нејасни и који су двосмислени . Молимо Вас да нам објасните шта подразумевате под тим и да измените текст како би био јаснији. |
| **Одговор 4:**  Молим Вас да уместо напомене која Вам је нејасна узмете у обзир следећу напомену:  НАПОМЕНА: Понуђач мора да обавља превоз искључиво возилима са којима је учествовао у тендеру, односно које је доставио у понуди за израчунавање техничке опремљености. Сваки понуђач мора доставити минимум 5 возила (аутобуса), а у случају да достави више просечна старост ће се рачунати од најстаријих понуђених 5 возила (аутобуса). Минимални услови за учешће у поступку јавне набавке по питању техничке опремљености су 5 возила (аутобуса). Старост возила до 15 година. Старија возила се неће оцењивати, односно неће се убрајати у збир возила неопходних за испуњавање минималних услова. Приликом израчунавања старости сваког појединог возила, утврдиће се тачан месец производње служећи се оним документима који су достављени у понудама, а ако ту чињеницу није могуће утврдити због тога што податак о месецу производње у приложеним документима недостаје, у том случају ће се старост сваког појединог возила израчунавати почев од почетка године (јануара месеца) у којој је то возило произведено. |